આ અંગે પ્રોફેસર ગોપીનાથે તો ત્યાં સુધી જણાવ્યું છે કે એક વાર એક નારંગી ખાવાથી પણ લાભ થાય છે. સંશોધકો હવે અંધાપા કે આંખના રોગો માટે કયાં ‌જેનેટિક કે પર્યાવરણીય કારણ જવાબદાર છે તે અંગે પણ સંશોધન કરવાના છે. ભૂતકાળમાં વિટામિન-સી, ઇ અને એ ધરાવતાં પોષક દ્રવ્યોની ચક્ષુ પરની અસર વિશે અભ્યાસ થઈ ચૂક્યા છે, પરંતુ પ્રોફેસર ગોપીનાથે નવા અભિગમ સાથે સંશોધન હાથ ધર્યું હતું. આ સંશોધકે ફ્લેવોનોઈડ અને અંધાપા વચ્ચેના સંબંધ વિશે સંશોધન હાથ ધર્યું હતું. ફ્લેવોનોઈડ એક શક્તિશાળી એન્ટિઓક્સિડન્ટ છે અને લગભગ તમામ ફળ અને શાકભાજીમાંથી ઉપલબ્ધ રહે છે. તે રોગપ્રતિકારક ક્ષમતાને વધારે છે.